ΑΓΩΝΙΣΤΙΚΗ ΣΥΣΠΕΊΡΩΣΗ ΦΥΣΙΚΟΘΕΡΑΠΕΥΤΏΝ

 Τα προβλήματα της ανεργίας των φυσικοθεραπευτών είναι από τα πιο οξυμένα προβλήματα που απασχολούν σε μεγάλο βαθμό τους νέους συναδέλφους. Δεν φταίει για την ανεργία ο αριθμός των φοιτητών στις σχολές ή ο αριθμός των σχολών. Είναι απ ώρια της ανάπτυξης ανεξάρτητα απο το αν αυτή αποκαλείται “δίκαιη” ή όχι. Ανάπτυξη για “όλους” δεν μπορεί να υπάρξει παρά μόνο στα παραμύθια. Στα πλαίσια του ανταγωνισμού,οι πλούσιοι γίνονται πλουσιότεροι και οι φτωχοί φτωχότεροι. Οι εργαζόμενοι και τα φτωχά λαϊκά στρώματα πληρώσουν την ανάπτυξη της κερδοφορίας,των επιχειρηματικών ομίλων με την αφαίμαξη τους. Από τη μια υπάρχουν άνεργοι φυσικοθεραπευτές και από την άλλη τεράστιες είναι οι ελλείψεις σε φυσικοθεραπευτές στις δημόσιες υπηρεσίες υγείας- πρόνοιας. Ενώ τα τελευταία χρόνια έχουν γίνει μεγάλα βήματα στην ανάπτυξη της τεχνολογίας και της επιστήμης, από την χρήση της δεν ωφελούνται όλοι,παρά μόνο όσοι έχουν να πληρώσουν. Αυτά τα προβλήματα έχουν την αιτία τους στον ίδιο τον χαρακτήρα της ανάπτυξης,στην επιχειρηματική δράση στην υγεία,στην ανταγωνιστικότητα. Είτε κυβερνάει ο ΣΥΡΙΖΑ, είτε η ΝΔ και η ανεργία θα μεγαλώνει και οι ανάγκες οι δικές μας και των εργαζομένων θα είναι αναντίστοιχες με τις δυνατότητες που υπάρχουν σήμερα να ικανοποιηθούν. Για τους μεγαλοεπιχειρηματίες για την ΕΕ, η υγεία είναι κόστος και πρέπει να συμπιέζεται σε ένα όλο και ένα μικρότερο πακέτο ελάχιστων παροχών,να συμπιέζονται προς τα κάτω οι μισθοί,για να εξασφαλίζεται η μεγαλύτερη δυνατή κερδοφορία. Η ριζική εξάλειψη της ανεργίας μπορεί να γίνει μόνο μέσα από τη πάλη του λαού μας για ριζικές ανατροπές στην οικονομία στη κοινωνία. Χρειάζεται ανάπτυξη παρατεταμένων και συντονισμένων αγώνων μαζί με το ταξικό συνδικαλιστικό κίνημα, με στόχο να παρθούν άμεσα μέτρα προστασίας των ανέργων και των οικογενειών του, και όχι να αξιοποιείται η ανεργία για να παρέχουν προσωρινό και φθηνό προσωπικό στους εργοδότες είτε αυτοί είναι το δημόσιο είτε όχι. Παντού προτείνουμε να γίνουν γενικές συνελεύσεις με αυτό το θέμα και να παρθούν αγωνιστικές πρωτοβουλίας.

 **Προτάσσουμε στα ζητήματα αιχμής για να μετριαστεί η ανεργία, να γίνουν άμεσα προσλήψεις και να καλυφθούν όλες οι κενές θέσεις με μόνιμο προσωπικό, σε όλες τις δημόσιες υπηρεσίες υγείας- πρόνοιας. Να μονιμοποιηθούν όλοι οι επικουρικοί χωρίς όρους και προϋποθέσεις.**  Άμεση κάλυψη και επιδότηση **όλων των ανέργων** για όσο διαρκεί η ανεργία. Αύξηση του επιδόματος ανεργίας στα 600 ευρώ, δηλαδή στο 80% των 751 ευρώ του κατώτατου μισθού.

Το διάστημα της ανεργίας να αναγνωρίζεται ως συντάξιμος χρόνος χωρίς επιβάρυνση των ανέργων. Να βαρύνονται το κράτος και οι εργοδότες. Όσο διαρκεί η ανεργία, οι άνεργοι και τα μέλη της οικογένειάς τους να έχουν πλήρη και δωρεάν ιατροφαρμακευτική περίθαλψη χωρίς όρους και προϋποθέσεις.

Καμία διακοπή ρεύματος, νερού, σταθερού τηλεφώνου, σε ανέργους, απλήρωτους εργαζόμενους. Απαλλαγή των ανέργων από τα δημοτικά τέλη. Αναστολή κάθε υποχρέωσης προς τράπεζες και Δημόσιο. Διαγραφή των χρεών από τόκους. Κατάργηση όλων των ρυθμίσεων που προβλέπουν την αύξηση του ορίου απολύσεων καθώς και τη μείωση των αποζημιώσεων». Παλεύουμε ταυτόχρονα για να σταματήσουν οι απολύσεις σε ιδιωτικό και δημόσιο τομέα, να καταργηθεί η ελαστική και ανασφάλιστη εργασία και όλοι οι αντεργατικοί νόμοι. Παλεύουμε για σταθερή δουλειά για όλους με πλήρη δικαιώματα, υπογραφή Συλλογικών Συμβάσεων Εργασίας. Κανένας περιορισμός στην ένταξη των παιδιών των ανέργων στους παιδικούς σταθμούς.

Δωρεάν συμμετοχή των ανέργων και των παιδιών τους σε αθλητικά, πολιτιστικά, καλλιτεχνικά εκπαιδευτικά προγράμματα και δραστηριότητες π.χ. χρήση γυμναστηρίων, κολυμβητηρίων, καλλιτεχνικών μαθημάτων, ωδείων κλπ.

**Δε συμβιβαζόμαστε με την ανεργία και τη μίζερη ζωή. Διεκδικούμε σταθερή δουλειά δουλειά για όλους με σύγχρονα δικαιώματα!**

###